شه‌فه‌ق نيوز/ هاوپه‌يمان ناوده‌وڵه‌تى وه‌ سه‌رۆكايه‌تى وڵاته‌يل يه‌كگرتگ ئاشكراى ئه‌وه‌ كرد ك ناوه‌نديگ سه‌ركردايه‌تى داعش له‌ناو مزگفتيگ له‌ خوه‌رهه‌ڵات سوريا ويران كردگه‌.
ئى په‌لاماريشه‌ جوور ئاماژه‌يگ تر تاريف ئه‌كريه‌ێد ئه‌را ئه‌وه‌گ هيمان ريكهرياگ تيرۆريستى داعش له‌ سوريا ده‌رنه‌چيه‌ جوور ئه‌وه‌گ دۆناڵد تره‌مپ سه‌رۆك ئه‌مريكا له‌ مانگ گوزه‌يشت باس له‌لێ كرد له‌ وه‌ختيگ فه‌رمان كيشاننه‌وه‌ى هيزه‌يلى دا له‌و وڵاته‌.
جى باسه‌، هاوپه‌يمان ناوده‌وڵه‌تى له‌ به‌ياننامه‌يگ ئه‌وه‌ ده‌رخست ك ته‌ياره‌يل جه‌نگيى ناوه‌ند سه‌ركردايه‌تى  داعش له‌ناو كزگفتيگ له‌ ناوچه‌ى سه‌فافيه‌ ويران كردنه‌، يه‌يش له‌ وه‌ختيگ ك ئه‌و ريكخرياگه‌ له‌ سوريا وه‌شيوه‌يگ سه‌ره‌كى جيگيره‌ له‌ ناوچه‌يليگ له‌ دێره‌زۆر له‌ خوه‌رهه‌ڵات وڵاته‌گه‌.
